Nafarroako Parlamentuko Mahaiak, 2021eko maiatzaren 3an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Mikel Buil García jaunak aurkeztutako gaurkotasun handiko galdera, udan zehar jarduerak eta ekitaldiak antolatzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2021eko maiatzaren 3an

Lehendakaria: Unai Hualde Iglesias

GALDERAREN TESTUA

Nafarroako Podemos-Ahal Dugu foru parlamentarien elkartearen eledun Mikel Buil Garcíak, Legebiltzarreko Erregelamenduan xedatuaren babesean, gaurkotasun handiko galdera hau aurkezten du, Osasuneko kontseilariak maiatzaren 6ko Osoko Bilkuran erantzun dezan:

Agerikoa da uda honetan ez dela talde-immunitaterik lortuko, baina jakin badakigu birusak heriotza gutxiago ekarriko duela. Hortaz, Podemos-Ahal Duguk mahai gainean jarri nahi dugu kultur programazio luze bat taxutzeko aukera, herrietako jaietan eman ohi diren jende-pilaketen ordez. Udan zehar banatutako jarduerak (kasuko segurtasun-protokoloak protokolo) eta ekitaldiak, herritarrek gozatu ahal izan ditzaten eta kulturaren sektorea pairatzen ari den estualdia arintzeko balio dezaketenak.

Osasun Departamentuaren ustez, udalek eta Nafarroako Gobernuak gisa horretako kultur-egitarauak bultzatu beharko lituzkete baldin eta egoera epidemiologikoak horretarako bidea ematen badu?

Iruñean, 2021eko maiatzaren 3an

Foru parlamentaria: Mikel Buil García